ร้าน A little timsum ตั้งอยู่ใกล้ๆ กับร้านข้าวต้มนายยาว เดินเลยมาอีกไม่กี่ช่วงตึกก็จะเจอ หน้าร้านเป็นกระจกใส มองเห็นภายในร้านได้ชัดเจน ดูโปร่งสบายตา 

ภายในร้าน มีให้เลือกนั่ง 2 โซน คือ โซนห้องติดแอร์ และ โซนด้านหลังรับลมธรรมชาติ ซึ่งโซนด้านหลังจะมองเห็นภายในครัว เห็นเชฟกำลังทำอาหารได้ด้วย

เมนูติ๋มซำของที่นี่มีความ premium มาก หน้าตาน่าทานสุดๆ เมนูน้ำก็หลากหลายดี

เมนูที่ลอง
● เสี่ยวหลงเปา (ราคา 88฿) : เสริฟมาร้อนๆ พร้อมขิงสด ทานคู่กับน้ำจิ้ม red vinegar รสชาติดีค่ะ ควรจะต้องรีบทาน เพราะถ้าปล่อยให้เย็น ผิวด้านนอกจะแห้ง ความอร่อยอาจจะลดลงได้ ????

ส่วนตัวคิดว่า ทางร้านทำเสี่ยวหลงเปาขนาดใหญ่ไปนิดนึง เนื่องจากตอนทาน จะต้องทานทั้งคำพร้อมน้ำซุปด้านใน ทำให้ต้องอ้าปากกว้างมาก ทานลำบากนิดนึง ถ้าทำลูกเล็กลงอีกนิด น่าจะทานง่ายขึ้นค่า

● อะลิตเติ้ลเชนเจียนเปา (ราคา 78 ฿) : หน้าตาดีมากก คล้ายๆ ซาลาเปาไส้หมู ด้านบนเป็นแป้งกรอบๆ และงา รสชาติอร่อยกลางๆ แต่ให้คะแนนหน้าตาเต็มเลยค่ะ ????

● ฮะเก๋ากุ้ง (ราคา 68 ฿) : รสชาติอร่อยกลางๆ อยู่ในระดับมาตรฐาน

● ขนมจีบกุ้งสวรรค์ (ราคา 58฿) :หน้าตาดี สีสันสดใส อันนี้เฉยๆค่ะ

● กุ้งแกงกะหรี่ (ราคา 68฿) : เป็นบะหมี่เหลืองพันรอบตัวกุ้ง ราดด้วยน้ำแกงกะหรี่ รสชาติไม่จัดจ้าน ตามสไตล์อาหารจีน

● คุโรบุตะหมูและเห็ด (ราคา 58฿) : ด้านในเป็นเผือก เห็ดและหมูสับ ด้านบนมีเม็ดมะม่วงหิมพานต์ แป้งด้านนอกกรอบดี รสชาติคล้ายเผือกทอด อันนี้อร่อยค่ะ ????

● ก๋วยเตี๋ยวหลอดมังสวิรัติ (ราคา 48 ฿) : เมนูนี้ทานได้ รสชาติกลางๆ

●น้ำแตงโมสกัดเย็น และน้ำสับปะรดสกัดเย็น (ราคา 58 ฿) : รสชาติดีมากกค่ะ ไม่หวานจนเกินไป ทานแล้วสดชื่น ????

การบริการดีมาก เจ้าของร้านและพนักงานเข้ามาถามตลอด ว่ารสชาติถูกปากมั๊ย ทานได้มั๊ย จนรู้สึกเกร็งเล็กน้อย 5555 มีการแนะนำว่า ควรทานติ๋มซำชนิดนี้ คู่กับน้ำจิ้มแบบไหน (มีน้ำจิ้ม 3 แบบ) ใส่ใจลูกค้าดีค่ะ

ตอนนี้เค้ามีโปรโมชัน วันอังคาร-พฤหัส ราคาเริ่มต้นที่ 28 ฿ ด้วยนะ
